b'\n_START_ARTICLE_\nAugust Palm\n_START_SECTION_\nBakgrunn\n_START_PARAGRAPH_\nAugust Palms far, Nicolaus Palm, var folkeskolel\xc3\xa6rer men hadde tidligere v\xc3\xa6rt skredder. Moren het Anna Andersson. Vid ti \xc3\xa5rs alder ble August Palm farl\xc3\xb8s. Moren ble med hans yngste s\xc3\xb8sken satt p\xc3\xa5 fattighuset, mens han selv havnet i fosterhjem hos en skredder i \xc3\x96stra Kattarp. For \xc3\xa5 l\xc3\xa6re seg et yrke ble han satt som l\xc3\xa6rling til skredder i Malm\xc3\xb6.  Atten \xc3\xa5r gammel var det tid for gesellvandringen.\n_START_SECTION_\nSosialistisk engasjement\n_START_PARAGRAPH_\nAugust Palm hadde f\xc3\xa5tt sine ideer etter \xc3\xa5 ha v\xc3\xa6rt i Danmark og Tyskland der han blant annet hadde truffet August Bebel._NEWLINE_Ved tilbakekomsten til Sverige ville Palm etablere en svensk sosialdemokratisk bevegelse. Han reiste rundt og agiterte og talte og 6. november 1881 holdt han sin f\xc3\xb8rste offentlige tale p\xc3\xa5 et hotell i Malm\xc3\xb6. Emnet var \xc2\xabHvad vilja socialdemokraterna?\xc2\xbb. Den 26. november samme \xc3\xa5r holdt han et m\xc3\xb8te med 800 deltagare i Malm\xc3\xb6 og den 18. desember samme \xc3\xa5r begynte han en reise rundt om i Sverige. Han hadde ikke noe arbeid og var avhengig av den mat og husly tilh\xc3\xb8rerne kunne gi han._NEWLINE_I 1885 etablerte han avisa Social-Demokraten men ble alt \xc3\xa5ret etter tvunget til \xc3\xa5 overlate redakt\xc3\xb8rkrakken til Hjalmar Branting. _NEWLINE_Han fikk mange fiender ettersom han foruten \xc3\xa5 snakke om de sosiale urettferdigheten ogs\xc3\xa5 kritiserte krig og kongehuset._NEWLINE_I 1889 ble han satt i fengsel for \xc3\xa5 ha spredt antimilitaristisk propaganda, og satt inne i tre m\xc3\xa5neder og 15 dager. P\xc3\xa5 denne tiden var det straffbart i Sverige \xc3\xa5 kritisere kongen, Gud og milit\xc3\xa6ret. _NEWLINE_Han fors\xc3\xb8kte \xc3\xa5 samle sosialdemokratene i Sverige ikke bare lokalt, men ogs\xc3\xa5 i hele landet og fra sin celle p\xc3\xa5 L\xc3\xa5ngholmen kunne han drive bevegelsen. 23. april 1889 var han med p\xc3\xa5 \xc3\xa5 etablere Sveriges socialdemokratiska arbetareparti p\xc3\xa5 Tunnelgatan 12 i Stockholm.'